Høyhastighets+flammesprøyting+(HVOF)

=Høyhastighets flammesprøyting=

**Prosess:**
Høyhastighets flammesprøyting (High velocity Oxygen Fuel/HVOF) er en variant av flammesprøyting som er tilpasset for å gi høye partikkelhastigheter, typisk 800-1200 m/s. Den høye hastigheten gir svært tette belegg, mye det samme som detonasjonssprøyting. Metoden gir også mindre oksidinnhold i belegget enn detonasjonssprøting. Det finnes flere måter å akselerere partiklene på. hovedprinsippet er at pulveret og brenngassen tvinges til å ekspandere gjennom en mindre dyse. Noen typer mater pulveret aksielt inn i brennkammeret som på figuren, andre mater det inn radielt lenger ut på sprøyterøret. Et enklere design baserer seg på at brenngass og oksygen mates ut av en dyse, mens trykkluft blåses rundt disse. Pulver mates under høyt trykk fra midten av dysen. Forbrenningen her foregår utenfor dysen, men holdes "på plass" av trykkluften, slik at strålen holder seg smal.

Kvaliteten på belegget blir vesentlig bedre enn ved bruk av vanlig flammesprøyting. Pistolen som benyttes kan sammenlignes men en miniutgave av en rakettmotor, som blir tilført en brenngass, oksygen eller luft og metall-/kerampulver.

Viktige bruksområder er på flymotorer, ventiler, gassturbiner og generelt store stålkonstruksjoner.

__Fordeler:__
 * Lav porøsitet (0,5-1,5 %)
 * Lavt oksidinnhold
 * Sprøyter keramer og metaller

__Ulemper:__
 * Forholdsvis dyr prosess
 * Stasjonært utstyr

// Kilder: // [] Forelesning av Kjersti Kleveland 28.08.2012